୨୦୨୩ ନୂଆବର୍ଷକୁ ପ୍ରଥମେ ସ୍ବାଗତ କଲେ ସାମୋଆ-ଟୋଙ୍ଗା-କିରିବାତିି…
ଓ୍ବାଶିଂଟନ,୩୧।୧୨ : ଭାରତରେ ନୂଆ ବର୍ଷ ୨୦୨୩ ଉତ୍ସବ ଆରମ୍ଭ ହେବାକୁ କିଛି ଘଣ୍ଟା ବାକି ଅଛି। କିନ୍ତୁ ଦୁନିଆରେ ଏପରି ଅନେକ ଦେଶ ଅଛନ୍ତି ଯେଉଁଠାରେ ସମସ୍ତେ ଏବେ ଭାରତୀୟ ସମୟ ସନ୍ଧ୍ୟା ୫ଟାରେ ନୂଆ ବର୍ଷକୁ ସ୍ବାଗ କରିବା ଉତ୍ସବରେ ବ୍ୟସ୍ତ ଅଛନ୍ତି। ପ୍ରଶାନ୍ତ ସାମଗରୀୟ ଦ୍ୱୀପପୁଞ୍ଜ ଦେଶ ସାମୋଆ, ଟୋଙ୍ଗା, କିରିବାତିି ସେହି ଦେଶମାନଙ୍କ ମଧ୍ୟରେ ଅଛନ୍ତି ଯେଉଁଠାରେ ପ୍ରଥମ ନୂତନ ବର୍ଷକୁ ବିଶ୍ୱରେ ସ୍ବାଗତ କରାଯାଇଥାଏ। ଏହା ପରେ ଅନ୍ୟ ଦେଶମାନେ ଏହାର ପାଳନ କରିଥାନ୍ତି।

ଏହି ଦେଶଗୁଡିକ ପରେ ୨୦୨୩ ନୂଆବର୍ଷକୁ ସ୍ବାଗତ କରିବାର ଦ୍ୱିତୀୟ ସ୍ଥାନରେ ରହିଛି ହେଉଛି ନ୍ୟୁଜିଲାଣ୍ଡ। ଯେଉଁଠାରେ ଭାରତୀୟ ସମୟ ପ୍ରାୟ ସନ୍ଧ୍ୟା ୬ ଟାରେ ନୂତନ ବର୍ଷକୁ ସ୍ବାଗତ କରଛନ୍ତି। ଭାରତରେ ଶନିବାର ସନ୍ଧ୍ୟା ଥିବାବେଳେ ନ୍ୟୁଜିଲାଣ୍ଡ ଲୋକମାନେ ନୂଆ ବର୍ଷକୁ ବହୁତ ଉତ୍ସାହର ସହିତ ସ୍ବାଗତ କରିଛନ୍ତି। ଲୋକେ ବାଣ ଫୁଟାଇ ପରସ୍ପରକୁ ଅଭିନନ୍ଦନ ଜଣାଇଛନ୍ତି।